Tinapa

An tinapa o tapa saróng sirang pinapaasuhan asin kinakakan.  Pig'aapod man na pagtatapa an gawi sa paggibo kan tapang sira, kun saen naglalaag man nin mga pampalamit. Saróng tipo ini nin pagluluto o pag-iimbak tanganing mamantinir an pagkasariwa kan sira mantang dae pa pigkakakan.

An Tinapa, sarong termino sa Filipinas, na an boot sabihon iyo an luto nin sira o napreserbar sa paagi kan pagpaaso. Iyan sarong tubong delicacy sa Filipinas asin parateng hale sa blackfin scad (Alepes melanoptera, na midbid sa lokal na apod na sibubog), o hale sa bangus.

Minsan ngani ordinaryo na sana an de-latang tinapa na may sarsang kamatis asin ipinabakal sa komersyal na paagi sa bilog na nasyon, iyan pinoprodusir pa man giraray asin ipinapabakal nin tradisyonal o inandam sa harong. Sa pangenot, an Tinapa recipe imbwelto an proseso nin paghugas kan sira asin pagbugtak kaiyan sa brine sa laog nin halawig na panahon (sa laog nin 5 - 6 na oras), pagkaalang sa aire asin sa katapustapusi pagpaaso kan sira. An mga species nin sira na komun na ginagamit sa paggibong tinapa pwede magin man sibubog (scads) o bangus (milkfish).  

An terminong tinapa nangangahulugan na "inaandam sa paagi kan pagpaaso". An Tapa sa mga tataramon sa Pilipinas sa orihinal nangahulogan nin sira o karne na prineserbar sa paagi kan pagpaaso. Sa Kastilang Filipinas, iyan nanonongod sa mga karne (modernong tapa) na prineserbar sa iba pang paagi. Kinua ini sa Proto-Malayo-Polynesiano *tapa, na kinua man sa Proto-Austronesyo *Capa.

Toltolan